Väino Rätsep

Väino Rätsep (23. september 1928 Tallinn – 7. märts 2023) oli eesti arstiteadlane, onkoloogiakirurg ja tervishoiutegelane,Eesti teaduse biograafiline leksikon, 3. köide Eesti tervishoiusüsteemi ja onkoloogilise abi süsteemi arendaja, Eesti Vähiliidu looja.

Elulugu
Ta lõpetas 1947. aastal Tallinna 2. Keskkooli ja 1953. aastal Tartu Riikliku Ülikooli (TRÜ) arstiteaduskonna; meditsiinikandidaat (1965, Eesti Teaduste Akadeemia), väitekiri "Gastroskoopia ja suunatava gastrobiopsia tähtsusest vähi ning krooniliste maohaiguste diagnoosimisel", meditsiinidoktor (1974, TRÜ), väitekiri "Предраковые состояния и начальные формы рака желуда". Täiendanud end paljudes maailma riikides. 

Oli 1953–1974 Tallinna Vabariikliku Onkoloogia Dispanseri onkoloog-kirurg, osakonnajuhataja ja ravialajuhataja. 1954–1965 Tallinna Meditsiinikooli õpetaja. 1974–1990 Eksperimentaalse ja Kliinilise Meditsiini Instituudi kliinilise onkoloogia osakonna juhataja, 1990–1995 juhtivteadur, 1995–1998 vanemteadur, aastast 1998 Eesti Onkoloogiakeskuse konsultant ja onkoloog ning aastast 1992 haigla Fertilitas mammoloog. 

Õpetas 1961–1964 Tallinna Pedagoogilises Instituudis, 1976–1983 TRÜ üldkirurgia kateedri ning radioloogia ja onkoloogia kateedri professor. 

Teadustöö
Uurimisvaldkond: mao- ja rinnanäärmevähk, vähieelsed seisundid, nende morfoloogia ja immunoloogia, kasvajate markerid, DNA muutused, tervishoiukorralduse probleemid.

Teoseid
Üle 120 teaduspublikatsiooni.
"Gastroscopy and Directed Gastrobiopsy. In Diagnosing Stomach Cancer and some Precancerous Stomach Diseases". // Acta Unio Int. Contra Cancrum (1963) 6–7
"Kirurgia". Kaasautor Uno Sibul. Tallinn 1964, 2. trükk 19762
О заболеваниях культи желудка (kaasautorid A. Viikmaa, A. Lipping). // TÜ Toim 297 (1972)
Mao vähieelsed seisundid. Tallinn 1976
Особенности клеточного состава дермы у больных раком желудка при внутрикостной инъекции фитогемагглютамина (kaasautorid K. Saliev, M. Männiko). // Вест. АМН СCCP (1978) 1
Противоопухолевый иммунитет у человека по данным теста торможения прилипания лейкоцитов (kaasautor). // Вопр. онкол. (1980) 8
Hiline ülitundlikkusreaktsioon rinnavähi haigetel (kaasautor J. Nüüten). //Nõukogude Eesti Tervishoid (1982) 4
Clinical aspects of use of the biological markers. // Oncodevelopmental proteins and clinical applications. Moscow 1990

Liikmesus
Rahvusvahelise Vähivastase Liidu täidesaatva komitee liige 
Eesti Vähiliit, olnud ka president, hiljem aupresident 
Eesti Gastroenteroloogia Selts

Tegevus Eesti NSV valitsusasutustes ja NLKP-s

Rätsep oli aastatel 1975–1988 Eesti NSV tervishoiuminister, 1980–1985 Eesti NSV Ülemnõukogu X koosseisu ja 1985–1990 Eesti NSV Ülemnõukogu XI koosseisu liige.Eesti NSV Ülemnõukogu XI koosseis. Biograafiline lühiteatmik. Tallinn: Eesti Raamat 1985. Lk 211 (kaader 213) 

NLKP liige oli Rätsep alates 1974. aastast. Aastatel 1976–1989 oli ta Eestimaa Kommunistliku Partei Keskkomitee liikmekandidaat.

Tunnustus
 1980 – Nõukogude Eesti preemia (kollektiivis).

Isiklikku
Tema isa oli Eesti sõjaväeametnik Johannes Rätsep (1898–1988).Eesti ohvitserid 1918-1940

Viited

Kirjandus
"Tartu ülikooli ajalugu III". Tallinn 1982. Lk 254, 257, 265, 375
Eksperimentaalse ja Kliinilise Meditsiini Instituudi teaduskaader 1947–1987. Tallinn 1987. Lk 15
Tartu Ülikooli õppe-teaduskoosseisu biobibliograafia nimestik 1981–1995 (käsikiri). Leht 156
Nõukogude Eesti Tervishoid (1974) 3. Lk 249–252
Nõukogude Eesti Tervishoid (1978) 5. Lk 440–441
Nõukogude Eesti Tervishoid (1988) 6. Lk 451
EE 14. Lk 444–445
[Helbe Merila-Lattik]]. "Eesti arstid 1947–1997". Tallinn 1997. Lk 978–979
Tartu Ülikooli Kliinikum 200. Tartu 2004. Lk 97, 300
Tartu Ülikooli arstiteaduskond 1982–2007. Tartu 2007. Lk 59
Väino Rätsep 80. // Eesti Arst 11 (2008). Lk 904

Välislingid

"Tartu sünnitusmaja ümberehituse avamise miitingul annab Tartu Linna Remondi- ja Ehitusvalitsuse peainsener K. Illak Eesti NSV tervishoiuministrile V. Rätsepale (paremalt teine) sümboolse võtme, paremalt 1. ENSV Ministrite Nõukogu esimehe asetäitja A. Green". Oktoober 1976. Eesti Rahvusarhiivi Filmiarhiiv, EFA 263.0.97810
Eesti NSV Ülemnõukogu XI koosseis. Biograafiline lühiteatmik. Tallinn: Eesti Raamat 1985. Lk 211 (kaader 213)

Kategooria:Eesti arstiteadlased
Kategooria:Eesti kirurgid
Kategooria:Tallinna Reaalkooli vilistlased
Kategooria:Tartu Ülikooli arstiteaduskonna vilistlased
Kategooria:Tartu Ülikooli professorid
Kategooria:Eestimaa Kommunistliku Partei liikmed
Kategooria:Eesti NSV ministrid
Kategooria:Eesti NSV X Ülemnõukogu liikmed
Kategooria:Eesti NSV XI Ülemnõukogu liikmed
Kategooria:Rahumäe kalmistule maetud
Kategooria:Sündinud 1928
Kategooria:Surnud 2023